SK    SK 
 
 
 EURÓPSKA  
KOMISIA   
V Bruseli 10. 3. 2015  
COM(2015) 126 final  
2013/0165 (COD)  
  
OZNÁMENIE KOMISIE EURÓPSKEMU PARLAMENTU  
 
podľa článku 294 ods. 6 Zmluvy o fungovaní Európskej únie  
 
o 
pozícii Rady k prijatiu nariadenia Európskeho parlamentu a  Rady, ktoré sa týka 
požiadaviek typového schválenia pri zavádzaní palubného systému eCall a ktorým sa 
mení smernica 2007/46/ES   
SK 2   SK 2013/0165 (COD)  
OZNÁMENIE KOMISIE EURÓPSKEMU PARLAMENTU  
 
podľa článku 294 ods. 6 Zmluvy o fungovaní  Európskej únie  
 
o 
pozícii Rady k prijatiu nariadenia Európskeho parlamentu a  Rady, ktoré sa týka 
požiadaviek typového schválenia pri zavádzaní palubného systému eCall a ktorým sa 
mení smernica 2007/46/ES  
1. KONTEXT  
Dátum predloženia návrhu Európskemu parl amentu a Rade 
[dokument COM(2013)  316 final – 2013/0165 (COD)]:  do 13. júna 2013  
Dátum stanoviska Európskeho hospodárskeho a sociálneho výboru:  do 19. septembra 2013  
Dátum predloženia stanoviska európskeho dozorného úradníka pre 
ochranu údajov:  
Dátum stanoviska Európskeho parlamentu v prvom čítaní:  do 29. októbra 2013  
do 26. februára 2014  
Dátum prijatia pozície Rady:  do 2. marca 2015  
2. CIEĽ  NÁVRHU  KOMISIE  
Cieľom návrhu Komisie je v rámci typového schvaľovania motorového vozidla zaviesť 
povinnosť mon táže palubného systému eCall v nových typoch osobných automobilov a 
ľahkých úžitkových vozidiel, pričom tieto vozidlá musia byť konštruované tak, aby v prípade 
vážnych dopravných nehôd zabezpečili automatické spustenie núdzového volania na jednotné 
európsk e číslo tiesňového volania 112. Výrazne to prispeje k zníženiu zranených a smrteľne 
zranených v  takýchto dopravných nehodách.  
3. PRIPOMIENKY  K POZÍCII  RADY  
3.1. Všeobecné poznámky  
Komisia víta politickú dohodu o kompromisnom znení, ktorú dňa 1.  decembra 20 14 dosiahla 
Rada a Výbor Parlamentu pre vnútorný trh a ochranu spotrebiteľa (IMCO). Prijatie pozície 
Rady v 1. čítaní a plenárne hlasovanie v Parlamente v  apríli alebo máji 2015 by mali viesť ku 
konečnému prijatiu jej znenia. Z  pohľadu Komisie je dosiahnut ý kompromis rozumný a 
možno ho podporiť.  
3.2. Pripomienky k  pozmeňujúcim návrhom, ktoré prijal Európsky parlament  
3.2.1.  Pozmeňujúce návrhy Európskeho parlamentu zahrnuté do pozície Rady v  plnom 
rozsahu, čiastočne alebo v zásade v prvom čítaní  
Pozícia Rady v prvom čítaní zahŕňa prevažnú väčšinu pozmeňujúcich návrhov, ktoré zaviedol 
Európsky parlament, najmä väčšinu navrhovaných doplňujúcich odôvodnení, výslovný odkaz 
na palubný systém eCall využívajúci linku 112, požiadavku na trvalú montáž systému eCal l 
SK 3   SK vo vozidle a v prípade závažnej poruchy systému zabezpečiť varovanie posádky vozidla.  
Rada takisto zaviedla dodatočné požiadavky v oblasti ochrany súkromia a údajov, pokiaľ ide 
o nepoužívanie osobných údajov na akékoľvek iné účely a neuchovávanie údajov  nad rámec 
toho, čo je nevyhnutne potrebné na prevádzku systému eCall. Ustanovenia sa stali ešte 
podrobnejšími po začlenení veľkej časti pozmeňujúcich návrhov Európskeho parlamentu v 
súvislosti s uvedenými požiadavkami (napr. automatické a nepretržité odst raňovanie údajov, 
žiadny prenos údajov mimo vozidla pred spustením systému eCall, žiadna výmena údajov 
medzi palubnými systémami atď.). Okrem toho sa na základe posúdenia každej jednotlivej 
požiadavky dosiahol rozumný kompromis o jednotnom používaní delego vaných aj 
vykonávacích aktov. Komisia toto môže podporiť.  
Rada okrem toho obmedzila obdobie delegovania právomocí na 5  rokov od nadobudnutia 
účinnosti tohto nariadenia bez možnosti automatického predĺženia. Ako kompromis následne 
prijala ustanoven ie o takomto automatickom predĺžení. Hoci by Komisia uprednostnila 
neurčité obdobie delegovania právomocí, toto riešenie možno podporiť ako súčasť balíka.  
Pokiaľ ide o dostupnosť systému eCall pre nezávislých prevádzkovateľov na účely opráv 
a údržby, Rada  zaviedla odkaz na ustanovenia nariadenia (ES) č.  715/2007 a možnosť účtovať 
poplatok zo strany výrobcov, pričom zároveň súhlasila aj s ďalším objasnením navrhnutým 
Európskym parlamentom, že takýto poplatok by mal byť primeraný a nemal by presahovať 
nominá lnu hodnotu. Vzhľadom na to, že toto riešenie nepredstavuje odchýlku od platných 
pravidiel EÚ o prístupe pre nezávislých prevádzkovateľov, Komisia ho môže podporiť ako 
súčasť balíka.  
Rada schválila pozmeňujúci návrh Európskeho parlamentu, ktorý vyzýva Kom isiu, aby v 
nadväznosti na štúdiu nákladov a prínosov a rozsiahle konzultácie so zainteresovanými 
stranami preskúmala potrebu požiadaviek na interoperabilnú, štandardizovanú a bezpečnú 
platformu s  otvoreným prístupom a v prípade potreby prijala legislatívn u iniciatívu na základe 
uvedených požiadaviek. Táto otázka nebola súčasťou pôvodného návrhu Komisie, ale možno 
ju podporiť ako súčasť balíka.  
Rada tiež schválila pozmeňujúci návrh Európskeho parlamentu, v ktorom sa od Komisie 
požaduje, aby preskúmala možno sti rozšírenia rozsahu pôsobnosti nariadenia na ďalšie 
kategórie vozidiel, akými sú napríklad dvojkolesové motorové vozidlá, ťažké nákladné 
vozidlá, autobusy, autokary a poľnohospodárske traktory, a v prípade potreby na tieto účely 
predložila návrh. Komisi a toto môže podporiť.  
Objasnenia, ktoré počas prípravy návrhu Komisie uviedla Rada a Európsky parlament, možno 
takisto podporiť.   
3.2.2.  Pozmeňujúce návrhy Európskeho parlamentu nezahrnuté do pozície Rady v prvom 
čítaní  
Rada sa domnievala, že pozmeňujúce návrhy Európskeho parlamentu, v ktorých sa od 
členských štátov vyžaduje predložiť správu o pripravenosti infraštruktúry pre systém eCall a 
od Európskej komisie sa vyžaduje prijať primerané opatrenia na zabezpečenie včasného 
uvedenia tejto infraštruktúry do  prevádzky, nebolo vhodné uviesť v jednom z článkov 
nariadenia, ktoré sa zaoberá požiadavkami na typové schválenie. Rada však uznala, že je 
nevyhnutné mať vopred pripravenú koordinovanú aktualizáciu verejných mobilných 
bezdrôtových komunikačných sietí na u skutočnenie volaní eCall a  stredísk tiesňového volania 
(PSAP) na prijímanie a spracúvanie volaní eCall, a začlenila zodpovedajúce znenie do 
odôvodnení. Komisia toto stanovisko podporuje. Rovnaký prístup sa uplatnil, pokiaľ ide o 
pozmeňujúci návrh Európskeh o parlamentu, v ktorom sa vyžaduje, aby systém eCall 
využívajúci linku 112 podliehal pravidelným technickým kontrolám.  
SK 4   SK 3.3. Nové ustanovenia zavedené Radou a stanovisko Komisie k týmto ustanoveniam  
Rada zaviedla viacero technických zmien, ktorých cieľom je  predovšetkým objasniť vyňatie 
vozidiel vyrábaných v malých sériách, jednotlivo typovo schválených vozidiel a vozidiel, 
ktoré z technických príčin nemožno vybaviť systémom eCall, z rozsahu pôsobnosti tohto 
nariadenia. Takisto umožnila splnomocniť Komisiu p rijímať delegované akty s  cieľom určiť 
vozidlá, na ktoré sa toto vyňatie vzťahuje. To možno podporiť.  
Okrem toho Rada doplnila osobitné ustanovenia, ktoré sa zaoberajú otázkou súčinnosti 
systému eCall využívajúceho tiesňovú linku 112 so službami eCall tret ích strán. Tieto 
ustanovenia zabezpečujú, že všetky vozidlá sú vybavené systémom eCall využívajúcim linku 
112 na povinnom základe a že tento systém bude automaticky uvedený do činnosti v prípade 
zlyhania služieb eCall tretích strán. Riešenie navrhované Rad ou môže preto Komisia 
podporiť.  
Okrem toho Rada zaviedla ustanovenia o používaní vykonávacích aktov a príslušných 
komitologických postupov na ich prijatie. Keďže uplatňovanie týchto ustanovení je značne 
obmedzené a  vzhľadom na kompromis dosiahnutý v súvisl osti s predpismi o  ochrane 
súkromia a osobných údajov, aj toto môže Komisia podporiť. Pokiaľ ide o ustanovenia o 
komitologickom postupe, Komisia vyjadruje poľutovanie nad použitím „doložky o nevydaní 
stanoviska“ vzhľadom na to, že začlenenie takéhoto ustan ovenia predstavuje výnimku vo 
vzťahu k  nariadeniu (EÚ) č. 182/2011, ale v duchu kompromisu nebude proti nej namietať.  
Napokon, Rada požiadala o dlhšie časové obdobie pre priemyselné odvetvie na dosiahnutie 
súladu s novými požiadavkami. Hoci Európsky parlam ent nezmenil v návrhu Komisie dátum 
uplatňovania, preukázal otvorenosť, pokiaľ ide o odklad, a nakoniec súhlasil so začiatkom 
uplatňovania nariadenia od 31. marca 2018. Komisia súhlasí s tým, že je potrebné dostatočne 
dlhé časové obdobie, a môže podporiť k ompromisný dátum uplatňovania za predpokladu, že 
je v súlade s harmonogramom pre zavádzanie celkovej infraštruktúry systému eCall 
uvedeným v rozhodnutí č.  585/2014/EÚ.    
4. ZÁVER  
Hoci Komisia z praktických dôvodov vyjadruje poľutovanie nad rozhodnutím Rad y obmedziť 
delegovanie právomocí na Komisiu na dobu piatich rokov ako aj zaradením „doložky o 
nevydaní stanoviska“ v  komitologickom postupe na účely prijímania vykonávacích aktov, 
Komisia upustí od námietok.  
Rada sa uzniesla kvalifikovanou väčšinou.  
Komisi a v konečnom dôsledku v záujme dosiahnutia kompromisu pozíciu prijatú Radou 
podporuje.